கேள்வி: தெலுக் டத்தோ - வரலாறு பற்றி விளக்கவும்.
பதில்: 1882-ஆம் ஆண்டில் பந்திங், தெலுக் டத்தோ பகுதியில் பெர்மாத்தாங் தோட்டம் உருவாக்கப் பட்டது. முதலில் அது ஒரு வாழைத் தோட்டம். பின்னர் ஆமணக்கு (''Castor'') தோட்டம்; அதன் பின்னர் காபி பயிர்த் தோட்டம். அதற்கு அடுத்து தென்னைத் தோட்டமாக மாறியது. இந்தத் தோட்டத்திற்குத் தமிழர்கள் ஒப்பந்த தொழிலாளர்களாகக் கொண்டு வரப் பட்டார்கள். இந்தத் தோட்டத்தில் வேலைக்கு அமர்த்தப்பட்ட தமிழர்கள் சொந்தமாகவே தங்களின் வீடுகளைக் கட்டிக் கொள்ள அனுமதிக்கப் பட்டார்கள். அவர்களின் வீடுகள் தோட்டம் முழுவதும் ஆங்காங்கே பரவி இருந்தன.
கேள்வி: தெலுக் டத்தோ - தெலுக் டத்தோ தமிழ்ப்பள்ளி குறித்து விரிவாக சொல்லுங்கள்.
பதில்: பந்திங் சுற்றுவட்டாரத்தில் இயங்கிய தெலுக் டத்தோ தமிழ்ப்பள்ளி; பந்திங் தோட்டத் தமிழ்ப்பள்ளி; கணேசா வித்யாசாலை தமிழ்ப்பள்ளி; சுங்கை சீடு தோட்டத் தமிழ்ப்பள்ளி; மற்றும் பந்திங் பட்டணத் தமிழ்ப்பள்ளி ஆகிய ஐந்து தமிழ்ப்பள்ளிகளை ஒன்றிணைத்து கூட்டுத் தமிழ்ப்பள்ளியாக 1986-ஆம் ஆண்டு தெலுக் டத்தோ தமிழ்ப்பள்ளி இயங்கத் தொடங்கியது. தொடக்கக் காலத்தில் ஆறு வகுப்பறைகள் மற்றும் ஒரு சிற்றுண்டிச்சாலை என சிறிய பள்ளியாக இருந்தது. பின்னர் 1990-ஆம் ஆண்டு பெற்றோர் ஆசிரியர் சங்கம்; சட்ட மன்ற உறுப்பினர் மற்றும் பொதுமக்கள் உதவியுடன் புதிய கட்டடம் ஒன்று கட்டப்பட்டது.
கேள்வி: தெலுக் டத்தோ - மூன்று மாடி கட்டிடம் பற்றி நீங்கள் என்ன அறிந்துள்ளீர்கள்?
பதில்: 1991-ஆம் ஆண்டு முன்னாள் மலேசிய பொதுப் பணி அமைச்சு துன் ச. சாமிவேலு அவர்களின் ஆதரவுடன் மேலும் நான்கு வகுப்பறைகள் கட்டப் பட்டன. மாணவர்களின் எண்ணிக்கை தொடர்ந்து உயர்ந்து கொண்டு இருந்ததால் மலேசிய பொதுப் பணி அமைச்சு மூன்று மாடி கட்டிடம் ஒன்றை நிறுவியது. தற்சமயம் 18 வகுப்பறைகள், மூன்று பாலர் பள்ளி, கணினி அறை, அறிவியல் கூடம், வாழ்வியல் பட்டறை, நல்லுரை வழிக்காட்டி பிரிவு அறை, நூல்நிலையம், குறை நீக்கல் அறை, பெரிய சிற்றுண்டிச் சாலை, திடல் போன்ற போதுமான வசதிகளுடன் சிறந்த தமிழ்ப்பள்ளியாகத் திகழ்கிறது. தெலுக் டத்தோ தமிழ்ப்பள்ளியில் 472 மாணவர்கள் பயில்கிறார்கள்; 39 ஆசிரியர்கள் பணியாற்றுகிறார்கள். 2020-ஆம் ஆண்டில் மலேசிய கல்வி அமைச்சு வெளியிட்ட புள்ளிவிவரங்கள். {| class="wikitable sortable" !பள்ளிஎண் !இடம் !பள்ளியின்பெயர்மலாய் !பள்ளியின்பெயர்தமிழ் !அஞ்சல் குறியீடு !வட்டாரம் !மாணவர்கள் !ஆசிரியர்கள் |- |BBD1063 |தெலுக் டத்தோ |SJK(T) Pusat Telok Datok |தெலுக் டத்தோ தமிழ்ப்பள்ளி |42700 |பந்திங் |472 |39 |} * [https://www.facebook.com/profile.php?id=100063820039863&sk=photos தெலுக் டத்தோ தமிழ்ப்பள்ளியின் படங்கள்]